**מיפוי כיתה ד'**

**נושא – שליפה**

1. **שליפה קטגוריאלית** - אמור לי בבקשה את כל שהמילה "עוגה" מזכירה לך
2. **שליפה** - אמור לי בבקשה מילים שמתחילות באות "צ"

* **שתי המטלות יבוצעו בזמנים של 30 שניות למטלה**.

**נושא – אוצר מילים**

אומר לך מילה ואבקש שתסביר לי מה זה -מומלץ לכתוב נקודות לתשובת התלמיד   
דגשים עבורך : קראי את המילים בזו אחר זו, רשום את תשובתו של הלומד. התשובות בסעיף זה יינתנו בע"פ בלבד.  
**לדוגמא: כינור זה כלי נגינה שיש לו גוף עץ ומיתרים ומשמש ליצירת מוזיקה**

סכין- \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ ניקוד \_\_\_\_\_\_\_

נגר \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ ניקוד \_\_\_\_\_\_\_

שולחן\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ ניקוד \_\_\_\_\_\_\_

תחתון \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ ניקוד \_\_\_\_\_\_\_

גבעה \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ ניקוד \_\_\_\_\_\_\_

להתחיל \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ ניקוד \_\_\_\_\_\_\_  
דרך \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ ניקוד \_\_\_\_\_\_\_  
עשיר \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ ניקוד \_\_\_\_\_\_\_  
יבשת \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ ניקוד \_\_\_\_\_\_\_

מזערי \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ ניקוד \_\_\_\_\_\_\_

**תשובות מצופות למשימת אוצר מילים:**

1. **סכין-** כלי שחותך -משתמשים בו לאכילה או לעבודה
2. **נגר-** בעל מקצוע העובד בעץ
3. **שולחן-** חפץ שיש לו לוח ורגליים, כותבים, אוכלים או עובדים עליו
4. **דרך** -מקום עליו אפשר ללכת או לנסוע
5. **עשיר**- אדם שיש לו כסף רב
6. **גבעה**- שטח אדמה גבוה מסביבתו או הר קטן
7. **להתחיל**- התחלה של מעשה, להתחיל משהו
8. **תחתון**- דבר הנמצא למטה, בתחתית, דבר מתחת לדברים אחרים (גם בגד **תחתון** שנמצא מתחת לבגדים)
9. **יבשת-** חלק אדמה גדול בכדור הארץ, ריכוז של כמה מדינות בשטח אחד
10. **מזערי-** קטן ביותר, זעיר, קטנטן.

* **שיטת ניקוד**- תשובה לא יודע -0 נקודות   
  - הסבר חלקי נכון אך לא מנוסח כהלכה -1 נקודה  
   לדוגמא: סכין זה לארוחה   
  - תשובה נכונה, מנוסחת כמו שצריך -2 נקודות

**נושא – מיון והכללה מילולית**

אומר לך מס מילים ואתה תגיד מה משותף להם, לדוגמא:

אם אשאל מה משותף לכינור, פסנתר, חליל.. אתה תענה- כלי נגינה.

|  |  |
| --- | --- |
| סוס- כלב- פרה |  |
| מלפפון - עגבנייה - חסה |  |
| מיץ- תה- קפה |  |
| עגלה- סירה- מטוס |  |
| כיסא- מיטה- ארון |  |
| יד- רגל- עין |  |
| כבאי- שוטר- חייל |  |
| עלבון- כעס- שמחה |  |
| חמצן- מימן- חנקן |  |
| אחד-ארבע- עשרים ושש |  |
| ראשון- אמצעי- אחרון |  |
| גרם -קילומטר |  |

* **שיטת ניקוד**- תשובה שגויה או לא יודע – 0 נקודות  
  - תשובה נכונה אך מנוסחת במילים פשוטות ולא במילת הקטגוריה – 1 נק'  
   לדוגמא: תפוח/ אגס/ בננה- אמר אוכלים אותם במקום פירות   
  - תשובה שהיא שם הקטגוריה התאימה – 2 נקודות

**נושא – מדרש תמונה סיפור בע"פ**

1. התבונן בתמונה שלפנייך ואמור לי מה לא בסדר/לא מסתדר בתמונה שלפנייך

2.משימת סיפור בע"פ - ספר לי סיפור שכולל את הבעיה והפתרון.

**דגשים עבורך –** התשובות יינתנו בע"פ.



**נושא – זיכרון חזותי**

בונים דגם מ 8 קוביות – על הלומד מתבונן בדגם כ- 8 שניות ולאחר מכן מפרקים ומבקשים ממנו לבנות את אותו דגם.

**דגשים עבורך –** התשובות יינתנו בע"פ באופן מידי, ללא חשיבות לסדר הצגתן.

**נושא – זיכרון שמיעתי**

מקריאים ללומד את הסיפור הבא ושואלים אותו מה קנתה אימא במכולת ?

"אמא קנתה במכולת **גבינה לבנה, חלב, קורנפלקס ועוגיות, גזרים בקבוקי משקה וגם אבקת כביסה, מטרנה לתינוק ואת עוגת השוקולד** שאבא של יוסי הכי אוהב. היא שבה הביתה ובידה שקית כבדה .היא ביקשה מיוסי בנה : "עזור לי להעלות את הקניות לבית.

**דגשים עבורך** - אין חשיבות לסדר המצרכים שהלומד אומר לנו.

**נושא – הבנת הנשמע**

**יש להקריא ללומד את הסיפור ואז לשאול את השאלות הבאות. הלומד עונה בע"פ.** **המשימה מתבצעת ללא הטקסט, מתוך זיכרון והבנת הסיפור.**

**השועל והכרם**שועל עבר על פני כרם ורצה להיכנס לתוכו, אך הכרם היה מגודר מסביב. הלך השועל מסביב לכרם ומצא חור בגדר.

רצה השועל להיכנס דרך החור - ולא יכול.

מה עשה? צם שלושה ימים עד שֶׁכָּחַשׁ ונכנס דרך החור.

ישב השועל בכרם שלושה ימים, אכל מן הענבים עד אשר השמין.....

**שואלים את הלומד 3 שאלות :**

**גלוי 1-** לאן רצה להיכנס השועל ?

**גלוי 2 -** למה הכוונה במילה "לתוכו" ?  
**רובד מאמן** - מדוע רצה השועל להיכנס לכרם ?

**דגשים עבורך –** נבדוק את אופי התשובות – האם נתן תשובה ברמת גלוי או שהצליח להפעיל חשיבה, למשל לומר לנו שעתיים.

**משימות הכתיבה ימולאו בטבלה המצורפת בהתאם לסוג במשימה**

**נושא – מטריצה**

הוראות למבצע - אתן לך דף שורות, עצום עיניים ובצע את המשימה לפי הבנתך.

אם אתה זקוק לדוגמא- אנא אמור לי.

כתוב את אותיות הא'-ב' **בעיניים עצומות** עפ"י ההוראות הבאות:

(כל משימה תעשה בנפרד)

1. א-ב ברצף.
2. א-ב הכי יפה
3. א-ב הכי מהר

* לא בעיניים עצומות כתוב:

איזו אות באה אחרי..   
בין.....  
א-ב עם סופיות

**דגשים עבורך** - יש למלא את בטבלה רק את החלקים אשר בוצעו כראוי, על החלקים האחרים להישאר ריקים.

יש לתת משקל בניתוח המשימה גם לממד האיכותני- האם ישנה אוטומציה בכתיבת האותיות ? האם עמד באופן איכותי ב100% מהמשימה ?

**נושא – משימת העתקה**

אניח לפנייך משפט ודף שורות- קרא אותו לפני שאתה מעתיק והתחל להעתיק אותו בקצב שלך. (אם הקטע מנוקד, יש להעתיק גם את הניקוד ) שמור על כללי כתיבה נכונים.

החדק משמש לפיל כמו יד, כדי להרים דברים מהקרקע וגם כמו  
כוס לשתייה. הפיל יכול לשאוב כְּשִׁשָּׁה ליטרים מים בבת אחת, ואחר כך לרסס אותם לתוך פיו. הוא יכול גם לרסס את המים על גופו כמו במקלחת.

**נושא – משימת הכתבה**

אכתיב לך מילים ומשפט קצר אם אתה לא מספיק סמן כוכבית בהמשך המילה. אין צורך לנקד את המילים-אקריא פעמיים כך שתוכל להשלים מה שלא הספקת.

**מילים-** מתבלבלים/ חלומותיה/ הבטיח   
**משפט-** הבטחת ולא קיימת להכניס אותי ליציע האורחים שבכנבת בעת ביקורו של הנשיא, לא אאמין יותר לדבריך

**דגשים עבורך** – הקראת המילים בקצב הקראה של כ 1-2 שניות למילה.

**טבלת הנתונים למילוי**

|  |  |  |  |  |
| --- | --- | --- | --- | --- |
|  | יעילות הכתיבה | רצף א-ב | העתקה | הכתבה |
| 1 | השתמש ביד דומיננטית |  |  |  |
| 2 | ישב ישיבה נינוחה וחופשית |  |  |  |
| 3 | שמר על קשב ריכוז והתמדה |  |  |  |
|  |  |  |  |  |
| 4 | כתב עם רווחים תקינים **בתוך המילה** |  |  |  |
| 5 | כתב עם רווחים תקינים **בין** המילים |  |  |  |
| 6 | שמר על כל אות/ מילה ברצף (לא כתב חלק מהאותיות צמוד ) |  |  |  |
| 7 | התייחס לשוליים בדף |  |  |  |
| 8 | שמר על שטף ורצף כתיבה |  |  |  |
| 9 | לא ביצע מחיקות ותיקונים רבים |  |  |  |
| 10 | שמר על כתיבה בתוך השורה |  |  |  |
|  |  |  |  |  |
| 11 | אחז נכון את העיפרון |  |  |  |
| 12 | כתב משורש כף היד |  |  |  |
| 13 | כתב באופן מרפרפף, עיפרון לא נגע |  |  |  |
| 14 | כתב באופן חורט, הפעיל לחץ על הדף |  |  |  |
| 15 | אחז את הדף ביד השנייה לתמיכה |  |  |  |
| 16 | מסתכל על 2-3 מילים וכותב ברצף (תיאום עין יד) |  |  |  |
|  |  |  |  |  |
| 17 | רוב האותיתו כתובות בכיוון תקין |  |  |  |
| 18 | גודל רוב אותיות במילה, רצף תקין |  |  |  |
| 19 | סגר נכון אותיות עגולות |  |  |  |
| 20 | הבחין בין רוב האותיות הדומות ו-ן |  |  |  |
| 21 | שם לב לכתיבת אותיות מעל -מחת שורה |  |  |  |
| 22 | שלט בכתיבת אותיות ג/ז |  |  |  |
| 23 | לא השמיט אותיות/ מילים |  |  |  |
| 24 | כתב/ העתיק בקצב נורמה |  |  |  |

**נושא – שגיאות כתיב פונולוגיות**

לפניכם רשימה של מילים הקריאו ללומד 5 מילים, ללא דגשים מיוחדים בהגייה ובקשו מהילד לכתוב את המילה לפי שמיעה.

1. מטבע

2. מטבח

3. צבים

4. מדביר

5. כותבים

6. שרשרת

7. וילון

**נושא - שגיאות כתיב פונולוגיות תעתיק**

הציגו לילד את המילים (ניתן להקריא) ובקשו ממנו לסמן היכן כתובה המילה הנכונה:

1. מדבע, מטבע,

2. מטבח, מדבח

3. צבים, סבים

4. מדביר, מטביר

5. כותבים, כותפים

6. שרשרת, סרסרת

7. וילון, פילון

**נושא – הבנת הוראות**

יש להניח מול הלומד את הטקסט ולתת לו לבצע את המשימה באופן עצמאי, ללא כל התערבות.

**טקסט הגמל – הבנת הוראות- עבודה עצמאית**

הגמל היא חיה גדולה שמבנה גופה ותכונותיה מתאימים לחיים באזורים מדבריים. על גב הגמל דבשת או שתיים שבהן נאגר שומן (**ולא** מים כפי שסבורים לפעמים בטעות). בתקופות מחסור במזון ניזון גוף הגמל משומן זה. רגלי הגמל ארוכות, ואת אצבעותיו מחבר עור קשה במיוחד שיוצר משטח דריכה רחב ועמיד בפני החום הצורב של החול במדבר. הלשון מכוסה חומר קרני, ולכן היא עמידה בפני צמחי המדבר הקוצניים, שהם מזונו של הגמל.

הגמל מסוגל לחיות עד שבעה-עשר יום בתנאי חום ויובש מבלי לשתות, שכן כל שטח גופו מסוגל לאגור כמות עצומה של מים. הוא יכול לשתות מים בעלי ריכוז גבוה של מלח. לאחר מסע ארוך יכול הגמל לשתות כ-100 ליטר מים בעשר דקות, ובכך הוא מחזיר לעצמו את המשקל שאבד לו כתוצאה מהתייבשות. לגמל גבות עבות וריסים ארוכי שמגנים על עיניו מגרגרי החול. מעברי האוזניים חסומים ברשת שערות, והנחיריים נאטמים בשעת הצורך.

נקבת הגמל, הנאקה, מגיעה לבגרות מינית בגיל חמש שנים. הריונה נמשך שניים-עשר חודשים, והוולדות נקראים בֶּכֶר או בִּכְרָה. אורך חיי הגמל כארבעים שנה.

שימו לב: יש להניח מול הילד צבעים, טקסט ושאלה ולתת לו לעבוד באופן עצמאי

1. קראי את קטע המידע על **הגמל** וסמני את המשפטים או את המילים על-פי ההוראות
2. סמני ב**צבע אדום** את אזור המחיה של הגמל.
3. סמני ב**צבע ירוק** את מזונו של הגמל.
4. סמני ב**צבע כחול** את המשפטים שמתארים את מבנה גופו של הגמל.
5. סמני ב**צבע אפור** את המשפטים שמתארים את מחזור חייו של הגמל.

**נושא – שטף קריאה בקטע**

נבקש מהלומד שיקרא את הטקסט באופן עצמאי קריאה דמומה (ניתן לאפשר קריאה קולית אך יש לציין זאת ) לאחר מכן לבקש ממנו לענות על השאלות הבאות.

יש לענות על כל השאלות **בכתב**.

**האלפקה**

האלפאקה דומה מאוד במבנה גופה לגמל, אך אין לה דבשת. היא נמוכה, חזקה, בעלת צוואר ארוך וגופה מכוסה שיער צמרי ארוך. יש אלפאקות שחורות, לבנות, חומות, או כאלה שצבען מעורב. הזנב של האלפאקה קצר ומגיע לאורך של עשרים וחמישה סנטימטרים.

שנים רבות, לפני שגילו הספרדים את אמריקה הדרומית במאה השש-עשרה, כבר בויתו האלפאקות בידי האינדיאנים. האלפאקה היא קרובת משפחה של הלמה, שאף היא בויתה בידי האינדיאנים. סבורים ששתיהן, האלפאקה והלמה, הן צאצאים של חיית הבר בשם הגואנקו, אך הדבר לא הוכח עדיין בוודאות.

האלפאקות חיות במקומות נמוכים בהרי האנדים בדרומה של פרו, בבוליביה ובצפון ארגנטינה. גם בארץ מגדלים אלפאקות באופן ניסיוני במצפה-רמון. את האלפאקות מגדלים בעיקר כדי להשתמש בצמר שלהן. גוזזים את האלפאקות פעמיים בשנה ומהצמר מייצרים סוודרים ושטיחים. התושבים גם אוכלים מעט מבשרן.

**נושא – הבנת הנקרא גלוי 1**

* איפה מגדלים אלפקות?

**נושא – הבנת הנקרא גלוי 2**

* מה צבען של האפלקות ?

**נושא – הבנת רובד מאמן**

* מדוע גוזזים את האלפקות פעמיים בשנה ?